Komission asetus (EY) N:o 2732/2000,
annettu 14 päivänä joulukuuta 2000,
toimenpiteistä korkealaatuisen naudanlihan menekin edistämiseksi annetun neuvoston asetuksen (ETY) N:o 2067/92 soveltamista koskevista yksityiskohtaisista säännöistä annetun asetuksen (ETY) N:o 1318/93 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon toimenpiteistä korkealaatuisen naudanlihan menekin edistämiseksi 30 päivänä kesäkuuta 1992 annetun neuvoston asetuksen (ETY) N:o 2067/92(1) ja erityisesti sen 4 artiklan,
sekä katsoo seuraavaa:
(1) Komission asetuksessa (ETY) N:o 1318/93(2), sellaisena kuin se on viimeksi muutettuna asetuksella (EY) N:o 933/2000(3), vahvistetaan edellä mainitun asetuksen soveltamista koskevat yksityiskohtaiset säännöt.
(2) Asetuksen (ETY) N:o 1318/93 5 artiklassa säädetään määräajasta, johon mennessä komissio päättää hyväksytyt hakemukset.
(3) Kun otetaan huomioon toisaalta naudanlihamarkkinoiden nykyinen tilanne ja toisaalta voimassa olevien sopimusten soveltamisaika, olisi siirrettävä komission päätöksen määräpäivää, jotta tarkasteltavina olevia ohjelmia voidaan mukauttaa markkinoiden uuden tilanteen mukaan.
(4) Tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 1318/93 5 artiklan 2 kohdan viimeisen alakohdan viimeinen virke seuraavasti:
"Vuonna 2000 jätettyjen hakemusten osalta komissio päättää hyväksytyt hakemukset kuitenkin viimeistään 28 päivänä helmikuuta 2001."
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 14 päivänä joulukuuta 2000.